# OBCHODNÉ PODMIENKY VEREJNÉHO OBSTARÁVATEĽA

**Rámcová dohoda na bezhotovostný nákup pohonných hmôt, doplnkových tovarov**

**a služieb pre služobné motorové vozidlá RTVS**

**uzavretá medzi**

**Rozhlasom a televíziou Slovenska**

**a**

**[•]**

Táto Rámcová dohoda sa uzatvára podľa príslušných ustanovení zákona § 409 a nasl. a § 269 ods. 2 zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Dohoda**“ alebo „**Rámcová dohoda**“).

1. Rozhlas a televízia Slovenska

Sídlo: Mlynská dolina, 845 45 Bratislava

IČO: 47 232 480

IČDPH/DIČ: SK2023169973

Zastúpenie: PhDr. Jaroslav Rezník, generálny riaditeľ

Bankové spojenie: Tatra banka, a.s.

Číslo účtu IBAN: SK78 1100 0000 0029 2312 3200

zapísaná: v Obchodnom registri Okresného súdu Bratislava I, oddiel Po, vložka číslo 1922/B

(ďalej len „**Objednávateľ**“)

1. [•]

sídlo: [•]

IČO:  [•]

IČ DPH: [•]

registrácia: [•]

konajúca prostredníctvom: [•]

bankové spojenie: [•]

číslo účtu: [•]

(ďalej len „**Dodávateľ**“)

(Objednávateľ a Dodávateľ ďalej spolu ako „**Zmluvné strany**“ alebo každý samostatne aj ako „**Zmluvná strana**“)

**PREAMBULA**

1. Objednávateľ uskutočnil verejné obstarávanie na predmet zákazky „**Bezhotovostný nákup pohonných hmôt, doplnkových tovarov a služieb pre služobné motorové vozidlá RTVS“** postupom verejnej súťaže na uvedený predmet zákazky v zmysle § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Verejné obstarávanie bolo vyhlásené vo Vestníku verejného obstarávania č. XXXXX dňa XXXXXX, značka XXXX – MST. V uvedenom verejnom obstarávaní bol na základe predložených ponúk určený úspešný uchádzač, s ktorým sa ako s dodávateľom uzatvára táto Rámcová dohoda.
2. Objednávateľ má záujem uzatvoriť s Dodávateľom túto Rámcovú dohodu tak, aby za podmienok v nej stanovených, mohol dodávateľ dodávať dohodnuté plnenia.
3. V súlade s touto Rámcovou dohodou bude objednávateľovi dodaný tovar/poskytnutá služba podľa predmetu zákazky špecifikovaného v tejto Rámcovej dohode.
4. Objednávateľ aj Dodávateľ týmto vyhlasujú, že sú spôsobilí túto Rámcovú dohodu uzatvoriť a plniť záväzky v nej obsiahnuté.
5. Úvodné ustanovenia

Dodávateľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, spĺňa podmienku spôsobilosti po materiálnej, technickej, technologickej i personálnej stránke, na dodanie tovaru v zmysle na predmet Rámcovej dohody sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Rámcovú dohodu uzavrieť a naplniť účel Rámcovej dohody.

Dodávateľ je povinný pri plnení predmetu Rámcovej dohody dodržiavať všetky platné všeobecne záväzné právne predpisy Slovenskej republiky a Európskej únie vzťahujúce sa na predmet Rámcovej dohody.

Dodávateľ berie na vedomie, že pri dodaní predmetu Rámcovej dohody prostredníctvom subdodávateľov (ďalej aj iba „subdodávka“) zodpovedá dodávateľ tak, ako keby predmet Rámcovej dohody alebo jeho časť dodával sám. Dodávateľ je povinný vopred písomne oznámiť objednávateľovi akékoľvek zmeny týkajúce sa subdodávok.

Dodávateľ vyhlasuje, že pred uzavretím Rámcovej dohody dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením predmetu Rámcovej dohody, v cenovej ponuke vzal do úvahy kompletný rozsah nákladov a cien materiálov, služieb potrebných na splnenie predmetu Rámcovej dohody a tieto zahrnul do ceny za dodanie predmetu Rámcovej dohody.

1. Predmet Rámcovej dohody

Predmetom tejto Rámcovej dohody je stanovenie základných práv a povinností medzi stranami Rámcovej dohody súvisiacimi s bezhotovostným nákupom pohonných hmôt do služobných motorových vozidiel objednávateľa na princípe akceptácie palivových kariet dodávateľa ako prostriedku bezhotovostnej úhrady nákupu pohonných hmôt (ďalej aj ako „PHM“), doplnkových tovarov a doplnkových služieb vo výdajných miestach dodávateľa resp. subdodávateľov dodávateľa - čerpacích staniciach, ktoré akceptujú úhradu odobraných pohonných hmôt, doplnkových tovarov a doplnkových služieb prostredníctvom palivových kariet dodávateľa a s tým súvisiacich služieb, vystavenia a dodávky palivových kariet, zúčtovaním PHM ako aj doplnkových tovarov a doplnkových služieb (ďalej len „predmet dohody“) v zmysle Prílohy č. 1 Opis predmetu zákazky tejto Rámcovej dohody.

Dodávateľ sa zaväzuje za podmienok dohodnutých v tejto Rámcovej dohode a v súťažných podkladoch verejného obstarávania počas platnosti a účinnosti tejto Rámcovej dohody dodávať pre Objednávateľa nasledovný predmet dohody:

* + 1. **Pohonné hmoty**, ktorých technické parametre sú podrobne vymedzené v bode 2.1. Opisu predmetu zákazky, ktorý tvorí Prílohu č. 1 tejto Rámcovej dohody:
* bezolovnatý automobilový benzín, ktorý musí spĺňať minimálne funkčné, prevádzkové a technické požiadavky a kvalitatívne parametre podľa normy STN EN 228 vrátane prémiovej rady,
* motorovú naftu, ktorá musí spĺňať minimálne funkčné, prevádzkové a technické požiadavky a kvalitatívne parametre podľa normy STN EN 590 podľa aktuálne platného znenia, vrátane prémiovej rady,
* redukčné činidlo na redukciu NOx plynov, ktoré musí spĺňať minimálne funkčné, prevádzkové a technické požiadavky a kvalitatívne parametre podľa normy ISO 22241 podľa jej aktuálneho znenia, a požiadavky na emisnú normu Euro 5 a Euro 6 slúžiace pri  naftových motoroch vybavených SCR.
  + 1. **Doplnkové tovary a služby** ktorých špecifikácia je podrobne vymedzená v **bode 2.3. Opisu predmetu zákazky**, ktorý tvorí Prílohu č. 1 tejto Rámcovej dohody:
* Doplnkový tovar:
  + motorový olej,
  + brzdová kvapalina,
  + letná/zimná zmes do ostrekovačov a
  + iný doplnkový tovar súvisiaci s prevádzkou/údržbou motorového vozidla,

v prípade, že sieť prevádzok Dodávateľa takýmto tovarom disponuje.

* Doplnkové služby:
  + bezhotovostná úhrada mýtneho,
  + bezhotovostná úhrada diaľničných známok,
  + poplatky na cestách, v tuneloch, na mostoch,
  + umývanie osobných motorových vozidiel,

v sieti prevádzok Dodávateľa, v ktorých sa akceptujú Dodávateľom poskytnuté palivové karty ako prostriedok bezhotovostnej úhrady za nákup doplnkových služieb, ktoré plošne pokrývajú celé územie Slovenskej republiky.

Predmet dohody bude dodávaný/poskytovaný výhradne na princípe akceptácie palivovej karty ako prostriedku bezhotovostnej úhrady za odobraté pohonné hmoty a doplnkové tovary a služby na / vo všetkých čerpacích staniciach / výdajných miestach Dodávateľa a jeho zmluvných partnerov, pričom Dodávateľ je povinný bezplatne vystaviť a dodať palivové karty Dodávateľa v celkovom maximálnom predpokladanom počte 400 ks, prostredníctvom ktorých bude Objednávajúci realizovať nákup pohonných hmôt, doplnkových tovarov a služieb.

Predpokladané množstvo pohonných látok, ktoré požaduje Objednávateľ odobrať počas trvania Rámcovej dohody 48 mesiacov (bezolovnatý automobilový benzín, motorová nafta, ktorých technické parametre sú podrobne vymedzené v bode 2.1. Opisu predmetu zákazky -Príloha č. 1 tejto Rámcovej dohody) predstavuje spolu: 1 040 000 litrov.

Objednávateľ nie je povinný vyčerpať predpokladaný finančný objem ani predpokladané množstvo pohonných hmôt uvedené v bode 2.4 tohto článku Rámcovej dohody.

1. Požiadavky na predmet Rámcovej dohody

Dodávateľ v zmysle bodu 3.2 tejto Rámcovej dohody poskytne Objednávateľovi bezhotovostné palivové karty (ďalej iba „palivová karta“). Každá palivová karta je vybavená vlastným identifikačným číslom a má pridelený samostatný PIN kód v súlade s prílohou č. 1 tejto Rámcovej dohody – Opis predmetu zákazky.

Na účely dodania predmetu plnenia tejto Rámcovej dohody Dodávateľ protokolárne na základe záväznej objednávky vystavenej v súlade s touto Rámcovej dohodou objednávateľovi odovzdá palivové karty vrátane príslušných PIN kódov, a to do 10 pracovných dní odo dňa doručenia záväznej objednávky Dodávateľovi. Objednávku je Objednávateľ povinný doručiť Dodávateľovi v elektronickej podobe e-mailom na vopred dohodnutú e-mailovú adresu zodpovedných osôb uvedených v bode 8.13 článku 8 tejto Rámcovej dohody. Objednávku je možné vystaviť aj prostredníctvom elektronického systému správy palivových kariet Dodávateľa.

Objednávka bude obsahovať aj zoznam evidenčných čísiel vozidiel (ďalej len „EČV“) Objednávateľa, resp. zadanie Objednávateľa, na ktoré majú byť palivové karty vydané.

Zmluvné strany sa dohodli, že skutočný počet palivových kariet sa môže počas platnosti a účinnosti Rámcovej dohody meniť v závislosti od aktuálnych potrieb Objednávateľa, pričom Dodávateľ je povinný dodržať maximálny počet palivových kariet stanovený v bode 2.3 tejto Rámcovej dohody. Dodávateľ vystaví bezodplatne nové palivové karty na základe objednávky Objednávateľa.

Objednávateľ je povinný bez zbytočného odkladu telefonicky a písomne oznámiť dodávateľovi stratu, zničenie alebo poškodenie palivovej karty, inak zodpovedá za škodu, ktorá porušením tejto povinnosti vznikne Dodávateľovi.

Miestom odovzdania palivových kariet je sídlo Objednávateľa uvedené v záhlaví tejto Rámcovej dohody.

Miestom plnenia predmetu Rámcovej dohody sú výdajné miesta dodávateľa resp. subdodávateľov dodávateľa - čerpacie stanice, ktoré akceptujú úhradu čerpaných PHM, doplnkových tovarov a doplnkových služieb prostredníctvom palivových kariet vydaných dodávateľom nasledovne.

|  |  |
| --- | --- |
| **Popis plnenia predmetu Rámcovej dohody** | **Miesto plnenia**  **predmetu Rámcovej dohody** |
| **Pohonné hmoty** (bezolovnatý benzín vrátane prémiovej rady, motorová nafta vrátane prémiovej rady), **činidlo na redukciu NOx plynov** | Prevádzky Dodávateľa v Slovenskej republike, v susedných členských štátoch EÚ (**Česká republika**, **Rakúsko**, **Maďarsko**, **Poľsko**). |
| **Doplnkový tovar** - motorový olej, brzdová kvapalina, letná/zimná zmes do ostrekovačov a iný doplnkový tovar súvisiaci s prevádzkou/údržbou motorového vozidla. | Prevádzky Dodávateľa v rámci celej Slovenskej republiky. |
| **Doplnková služba:**   * + bezhotovostná úhrada mýtneho - poplatkov na cestách, v tuneloch, na mostoch,   + bezhotovostná úhrada diaľničných známok,   + umývanie osobných motorových vozidiel. | Prevádzky Dodávateľa v rámci celej Slovenskej republiky. |
| **Doplnková služba:**   * + umývanie osobných motorových vozidiel. | Prevádzky Dodávateľa minimálne v mestách: Bratislava, Banská Bystrica a Košice. |

Podrobné požiadavky na palivovú kartu ako prostriedok bezhotovostnej úhrady za odobraté pohonné hmoty a doplnkové tovary a služby sú uvedené v Prílohe č 1 tejto Rámcovej dohody - Opis predmetu zákazky.

Platnosť palivovej karty nesmie byť kratšia ako 24 mesiacov odo dňa jej vystavenia. Jej použitie musí byť viazané na znalosť PIN - kódu, vytvorený blokačný systém (zablokovanie karty, vydanie náhradnej karty, obmedzenie finančného limitu za tankovanie, možnosť nahlásenia karty na zaradenie na blokačnú listinu nepretržite počas 24 hodín).

Reklamácie sporných tankovaní pohonných hmôt zo strany objednávateľa palivových kariet dodávateľ prešetrí do 20 dní od ich doručenia.

V rámci poskytovania doplnkovej služby bezhotovostná úhrada mýtneho - Dodávateľ uhradí zábezpeku za mýtne poplatky vopred do depozitu Národnej diaľničnej spoločnosti (NDS) dlhodobo a to počas prevádzky motorových vozidiel Objednávateľa, pričom v prípade úhrady mýta s odloženou splatnosťou sú tieto platby zabezpečené Dodávateľom, ktorý je Dodávateľom palivových kariet vo svojej sieti prevádzok, v ktorých sa akceptujú Dodávateľom poskytnuté palivové karty ako prostriedku bezhotovostnej úhrady za nákup doplnkových služieb, ktoré plošne pokrývajú celé územie Slovenskej republiky.

Dodávateľ je povinný priebežne oznamovať Objednávateľovi zmeny v zozname výdajných miest - čerpacích staníc, a to elektronicky prostredníctvom elektronického systému.

Objednávateľ bude odoberať predmet Rámcovej dohody podľa svojich aktuálnych prevádzkových potrieb, preto Objednávateľ nebude povinný počas trvania Rámcovej dohody odobrať uvedené predpokladané množstvo pohonných látok v celom rozsahu.

Rámcová dohoda sa uzatvára na dobu určitú, a to 48 mesiacov odo dňa nadobudnutia účinnosti Rámcovej dohody, alebo do vyčerpania finančného limitu zodpovedajúceho celkovej kúpnej cene tovaru uvedenej v Článku 4. bod 4.7 tejto Rámcovej dohody, podľa toho, ktorá z týchto udalostí nastane skôr.

1. Cena, poskytovanie zľavy a platobné podmienky

Cena za predmet plnenia Rámcovej dohody je stanovená podľa zákona č.18/1996 Z. z. o cenách v znení neskorších predpisov a vyhlášky MF SR Č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena je v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladov a primeranom zisku. Zmluvná cena pokrýva všetky ekonomicky oprávnené náklady dodávateľa vynaložené na predmet Rámcovej dohody špecifikovaný v Článku 2. a primeraný zisk podľa § 2 zákona č. 18/1996 Z. z. o cenách v platnom znení. Kúpna cena je cenou konečnou v súlade s § 3 citovaného zákona o cenách. Dodávateľ nie je oprávnený fakturovať žiadne ďalšie náklady.

Ak dodávateľ je platcom DPH uvedie ceny za predmet dohody v súlade s bodom 4.3 tohto článku Rámcovej dohody. DPH bude účtovaná podľa všeobecne záväzných právnych predpisov platných v čase zdaniteľného plnenia. Príslušná DPH a dane budú uhradené v súlade s platnou legislatívou.

Počas celej platnosti a účinnosti tejto Rámcovej dohody sa Dodávateľ zaväzuje predávať a poskytovať objednávateľovi predmet dohody za cenu, ktorá sa určí tak:

* + že od vypočítanej priemernej mesačnej maloobchodnej jednotkovej ceny stanovenej v EUR bez DPH sa odpočíta zľava, ktorá bola vysúťažená vo verejnej súťaži podľa bodov 4.4.1 až 4.4.3 a 4.4.5,
  + že od aktuálnej platnej maloobchodnej jednotkovej ceny stanovenej v EUR bez DPH sa odpočíta zľava, ktorá bola vysúťažená vo verejnej súťaži podľa bodu 4.4.4,

tohto článku pre príslušný tovar a doplnkové služby tvoriace predmet tejto Rámcovej dohody. Výšky zliav, ktoré sú vyjadrené percentom (%) sú uvedené v prílohe č. 2 tejto Rámcovej dohody.

Zľavy z cien predmetu dohody sú stanovené v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov, dohodou zmluvných strán a sú uvedené v prílohe č. 2 tejto Rámcovej dohody, pričom:

* + 1. zľava vyjadrená v percentách (%) na (1) liter **bezolovnatého automobilového benzínu, okt. číslom 95 (Národná príloha EN STN 228, alebo ekvivalent: Automobilový benzín Super, vrátane prémiovej rady**) odobratého na palivovú kartu pri jeho odbere na čerpacích staniciach Dodávateľa uvedená v prílohe č. 2 tejto Rámcovej dohody pri **podkritériu 1)**, bude odpočítaná od vypočítanej priemernej mesačnej maloobchodnej jednotkovej ceny za automobilový benzín, okt. číslom 95 (Národná príloha EN STN 228, alebo ekvivalent: Automobilový benzín Super, vrátane prémiovej rady) v sieti čerpacích staníc Dodávateľa, a to v EUR bez DPH za mesiac, ktorý predchádzal mesiacu, v ktorom sa motorový benzín, okt. číslom 95 (Národná príloha EN STN 228, alebo ekvivalent: Automobilový benzín Super, vrátane prémiovej rady) kupoval pred uplatnením zľavy z tejto ceny. Táto zľava bude odpočítaná priamo na faktúre.
    2. zľava vyjadrená v % na (1) liter **motorovej nafty (v súlade s požiadavkami EN STN 590, alebo ekvivalent, vrátane prémiovej rady)** odobratej na palivovú kartu pri jej odbere na čerpacích staniciach Dodávateľa uvedená v prílohe č. 2 tejto Rámcovej dohody pri **podkritériu 2)**, bude odpočítaná od vypočítanej priemernej mesačnej maloobchodnej jednotkovej ceny za motorovú naftu s cetanovým číslom 51 (v súlade s požiadavkami EN STN 590, alebo ekvivalent, vrátane prémiovej rady) v sieti čerpacích staníc Dodávateľa, a to v EUR bez DPH za mesiac, ktorý predchádzal mesiacu, v ktorom sa motorová nafta s cetanovým číslom 51 (v súlade s požiadavkami EN STN 590, alebo ekvivalent, vrátane prémiovej rady) kupovala pred uplatnením zľavy z tejto ceny. Táto zľava bude odpočítaná priamo na faktúre.
    3. zľava vyjadrená v % na (1) liter **kvapaliny - činidlo na redukciu NOx plynov** (v súlade s  kvalitatívnymi parametrami podľa normy ISO 22241 podľa jej aktuálneho znenia) odobratej na palivovú kartu pri jej odbere na čerpacích staniciach Dodávateľa uvedená v prílohe č. 2 tejto Rámcovej dohody pri **podkritériu 3)**, bude odpočítaná od vypočítanej priemernej mesačnej maloobchodnej jednotkovej ceny za kvapalinu - činidlo na redukciu NOx plynov (v súlade s  kvalitatívnymi parametrami podľa normy ISO 22241 podľa jej aktuálneho znenia) v sieti čerpacích staníc Dodávateľa, a to v EUR bez DPH za mesiac, ktorý predchádzal mesiacu, v ktorom sa kvapalina - činidlo na redukciu NOx plynov kupovalo pred uplatnením zľavy z tejto ceny. Táto zľava bude odpočítaná priamo na faktúre.
    4. zľava vyjadrená v % z aktuálne platnej maloobchodnej jednotkovej ceny v EUR bez DPH za **doplnkový tovar** (**okrem činidla na redukciu NOx plynov**) odobratého na palivovú kartu pri jeho odbere na konkrétnej čerpacej stanici v sieti čerpacích staníc Dodávateľa uvedená v prílohe č. 2 tejto Rámcovej dohody pri **podkritériu 4)**, bude odpočítaná od aktuálnej platnej maloobchodnej jednotkovej ceny za doplnkový tovar (okrem činidla na redukciu NOx plynov) na konkrétnej čerpacej stanici v sieti čerpacích staníc Dodávateľa, a to v EUR bez DPH za mesiac, v ktorom sa doplnkový tovar (okrem činidla na redukciu NOx plynov) kupoval pred uplatnením zľavy z tejto ceny. Táto zľava bude odpočítaná priamo na faktúre.
    5. zľava vyjadrená v % za **doplnkové služby** (**umytie jedného osobného motorového vozidla Objednávateľa**) pri odbere tejto služby na palivovú kartu, na miestach – umývacích linkách Dodávateľa uvedená v prílohe č. 2 tejto Rámcovej dohody pri **podkritériu 5)**, bude odpočítaná od vypočítanej priemernej mesačnej maloobchodnej jednotkovej ceny za jedno umytie osobného motorového vozidla na miestach - umývacích linkách Dodávateľa, a to v EUR bez DPH za mesiac, v ktorom sa odobrala táto služba pred uplatnením zľavy z tejto ceny. Táto zľava bude odpočítaná priamo na faktúre.

Zmluvné strany sa dohodli, že pre účel overenia musia byť priemerné a aktuálne platné maloobchodné jednotkové ceny Dodávateľa podľa bodov 4.4.1 až 4.4.5 tohto článku doručené v písomnej forme a podpísané zákonným zástupcom záujemcu/uchádzača/Dodávateľa verejnému obstarávateľovi/Objednávateľovi ako hodnoverné doklady spolu s príslušnými faktúrami a to vždy do 15 dni od skončenia fakturačného obdobia. Táto povinnosť sa nevzťahuje na dodávateľa, ktorý uvádza výšku poskytnutej zľavy jednotlivých položiek podľa prílohy č. 2 tejto Rámcovej dohody prostredníctvom online nástoja, ktorý je určený na správu palivových kariet a je sprístupnený objednávateľovi. Za hodnoverný doklad sa považuje aj čestné vyhlásenie uchádzača, ktoré obsahuje prehlásenie, že cenová hladina predmetu plnenia Záujemcu/Uchádzača/Predávajúceho v zmysle bodu 7.7.1 písm. c) a e) je v rámci celej predajnej siete zhodná.

Priemerná mesačná maloobchodná jednotková cena stanovená v EUR bez DPH jednotlivých položiek predmetu Rámcovej dohody sa vypočíta ako vážený aritmetický priemer cien jednotlivých položiek predmetu Rámcovej dohody za predchádzajúci kalendárny mesiac.

Zmluvné strany sa zaväzujú, že celková kumulovaná fakturovaná suma bez DPH za predmet tejto Rámcovej dohody počas doby trvania tejto Rámcovej dohody neprekročí celkový maximálny finančný limit (predpokladanú hodnotu zákazky), na základe ktorej sa táto Rámcová dohoda uzatvára, t.j. neprekročí sumu 1 330 850,00 EUR (slovom: jedenmilióntristotridsaťtisícosemstopäťdesiat EUR) bez DPH.

Objednávateľ si vyhradzuje právo celkový maximálny finančný limit za predmet dohody nevyčerpať a dodávateľ sa zaväzuje uvedené právo Objednávateľa akceptovať.

V prípade Dodávateľa z iného štátu ako Slovenskej republiky, je dodávateľ povinný uviesť celkový finančný limit pre objednávateľa vrátane všetkých daňových povinností objednávateľa. Ak je dodávateľ identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento dodávateľ nebude pri plnení Rámcovej dohody fakturovať DPH. Takýto dodávateľ musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a celkový finančný limit vrátane DPH. Objednávateľ v tomto prípade bude povinný odviesť DPH v Slovenskej republike podľa zákona o DPH.

K cenám bude uplatnená DPH v zmysle platných právnych predpisov. V cene je už zahrnutá spotrebná daň z minerálnych olejov. Ceny za doplnkové služby: bezhotovostná úhrada mýtneho systému, bezhotovostná úhrada diaľničných známok a poplatky na cestách, v tuneloch a na mostoch budú uhradené v zmysle zákona 474/2013 Z.z. o výbere mýta bez ďalších poplatkov / príplatkov dodávateľa.

Dodávateľ vystaví faktúru za dodané PHM a doplnkový tovar a poskytnuté služby po skončení kalendárneho mesiaca s 30 - dňovou splatnosťou odo dňa doručenia faktúry Objednávateľovi. Vo faktúre je Dodávateľ povinný uvádzať aj výšku poskytnutej zľavy jednotlivých položiek podľa prílohy č. 2 tejto Rámcovej dohody. Dodávateľ doručí vystavenú faktúru na adresu Objednávateľa: Rozhlas a televízia Slovenska, Mlynská dolina, 845 45 Bratislava vždy do 15 dni od skončenia fakturačného obdobia. V prípade, že faktúra nebude obsahovať všetky náležitosti podľa zákona č. 222/2004 Z. z. o DPH v platnom znení, alebo k nej nebudú priložené doklady dohodnuté Zmluvnými stranami, je Objednávateľ oprávnený vrátiť ju Dodávateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej alebo doplnenej faktúry. Táto povinnosť sa nevzťahuje na dodávateľa, ktorý uvádza výšku poskytnutej zľavy jednotlivých položiek podľa prílohy č. 2 tejto Rámcovej dohody prostredníctvom online nástoja, ktorý je určený na správu palivových kariet a je sprístupnený objednávateľovi.

V zľave sú zohľadnené aj všetky náklady Dodávateľa na vydanie palivovej karty na nákup PHM a ich prevádzku v systéme a tiež náklady spojené s jej vydaním vrátane všetkých ostatných súvisiacich nákladov. Objednávateľ nebude okrem ceny za predmet dohody uhrádzať dodávateľovi žiadne ďalšie náklady, prirážky a poplatky k dohodnutej cene za predmet zákazky stanovenej podľa tejto Rámcovej dohody.

Za vydanie a správu palivovej karty si Dodávateľ počas celej platnosti a účinnosti Rámcovej dohody nebude účtovať žiadny poplatok.

1. Platobné podmienky

Objednávateľ sa zaväzuje za dodaný predmet Rámcovej dohody zaplatiť dodávateľovi cenu dohodnutú podľa zásad v článku IV. Rámcovej dohody bezhotovostným prevodom na základe faktúry vystavenej Dodávateľom podľa článku IV. ods. 4.5 tejto Rámcovej dohody. Objednávateľ neposkytuje preddavok na zrealizovanie predmetu plnenia Rámcovej dohody. Objednávateľ sa zaväzuje uhradiť predmet Rámcovej dohody prostredníctvom prevodných príkazov na základe prehľadov vyúčtovania odberov pohonných hmôt, odobratých doplnkových tovarov a služieb predložených Dodávateľom. Úhrada za odber predmetu Rámcovej dohody sa bude realizovať na základe faktúry raz do mesiaca so splatnosťou 30 dní odo dňa prevzatia a odsúhlasenia faktúry jednotlivými súčasťami Objednávateľa.

Každá faktúra musí mať náležitosti podľa zákona č. 222/2004 Z. z. o dani z pridanej hodnoty. Neoddeliteľnou súčasťou faktúry bude originál prehľadu vyúčtovania predmetu Rámcovej dohody. Ak predložená faktúra nebude spĺňať náležitosti podľa tohto článku Rámcovej dohody, alebo nebude vystavená v súlade s platnou Rámcovou dohodou, objednávateľ ju vráti v lehote splatnosti dodávateľovi na dopracovanie. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni prevzatia a odsúhlasenia faktúry objednávateľom.

1. Využitie subdodávateľov

Dodávateľ nesmie predmet kúpy ako celok odovzdať na dodanie inému subjektu. Časť predmetu kúpy môže Dodávateľ odovzdať na vykonanie svojmu subdodávateľovi uvedenému v prílohe č. 2 tejto Rámcovej dohody - „Zoznam subdodávateľov“ (ďalej len „Zoznam subdodávateľov“). Súhlas Objednávateľa s dodaním časti predmetu kúpy prostredníctvom subdodávateľa nezbavuje Dodávateľa povinnosti a zodpovednosti za všetky činnosti subdodávateľa a v takomto prípade Dodávateľ zodpovedá rovnako, akoby Rámcovú dohodu plnil sám.

V Prílohe č. 2 tejto Rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

V prípade, že počas trvania tejto Rámcovej dohody bude mať Dodávateľ záujem zmeniť ktorúkoľvek osobu subdodávateľa uvedenú v Zozname subdodávateľov, Zmluvné strany sa dohodli na nasledujúcom postupe: Poskytovateľ písomne požiada Objednávateľa o súhlas so zmenou v osobe subdodávateľa, pričom:

* 1. v žiadosti uvedie identifikáciu osoby, ktorá sa má stať subdodávateľom,
  2. v žiadosti uvedie špecifikáciu časti plnenia Rámcovej dohody, ktorá má byť prostredníctvom navrhovanej osoby dodávaná objednávateľovi,
  3. v žiadosti uvedie termín, od ktorého má byť zmena subdodávateľa vykonaná, ktorý nesmie byť kratší ako 30 dní odo dňa doručenia tejto žiadosti objednávateľovi,
  4. v žiadosti uvedie, či s ohľadom na výšku odplaty, ktorú bude poskytovateľ platiť subdodávateľovi za ním poskytované plnenie, má subdodávateľ povinnosť zapísať sa do registra partnerov verejného sektora,
  5. k žiadosti pripojí nové navrhované znenie Zoznamu subdodávateľov v minimálne   
     2 vyhotoveniach podpísaných poskytovateľom.

Objednávateľ žiadosť poskytovateľa:

* 1. odsúhlasí, a to zaslaním zo strany objednávateľa podpísaného Zoznamu subdodávateľov poskytovateľovi alebo
  2. odmietne, pričom v oznámení o odmietnutí žiadosti poskytovateľa uvedie dôvody odmietnutia.

Osoba, ktorá sa má stať subdodávateľom, sa týmto stáva podľa tejto Rámcovej dohody zápisom do Zoznamu subdodávateľov podpísaného zo strany Objednávateľa.

V prípade odmietnutia žiadosti Dodávateľa o zmenu v osoby subdodávateľa zo strany Objednávateľa, je Dodávateľ oprávnený navrhnúť tú istú osobu ako subdodávateľa až po splnení podmienok vytknutých Objednávateľom v odmietnutí žiadosti Dodávateľa o zmenu v osobe subdodávateľa.

Dodávateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke, tak ako keby plnenie realizované na základe takejto Zmluvy realizoval sám. Plnenie zákazky prostredníctvom iných osôb ako osôb určených podľa tohto článku sa považuje za podstatné porušenie tejto Rámcovej dohody zo strany Dodávateľa a zakladá právo objednávateľa na okamžité odstúpenie od Rámcovej dohody bez poskytnutia dodatočnej lehoty na nápravu.

Ak sa na Dodávateľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č.315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), potom je Dodávateľ ako aj jeho subdodávatelia povinný dodržať túto povinnosť po celú dobu trvania tejto Rámcovej dohody, pričom Dodávateľ sa zaväzuje zabezpečiť splnenie tejto povinnosti aj zo strany subdodávateľov.

1. Ukončenie zmluvného vzťahu

Táto Rámcová dohoda zanikne okrem uplynutia doby, na ktorú bola uzavretá (48 mesiacov) aj písomnou dohodou zmluvných strán, písomným odstúpením od Rámcovej dohody niektorou zmluvnou stranou, zánikom ktoréhokoľvek účastníka Rámcovej dohody bez právneho nástupcu alebo vyčerpaním sumy určenej na plnenie uvedenej v článku 4. tejto Rámcovej dohody.

V prípade zániku Rámcovej dohody dohodou zmluvných strán, táto zaniká dňom uvedeným v tejto Rámcovej dohode. V tejto Dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku Rámcovej dohody dohodou.

Ak Dodávateľ koná v rozpore s touto Rámcovou dohodou, súťažnými podkladmi, právnymi predpismi a na písomnú výzvu Objednávateľa toto konanie a jeho následky v určenej lehote neodstráni, je Objednávateľ oprávnený od Rámcovej dohody odstúpiť, pričom nastávajú účinky odstúpenia od Rámcovej dohody v zmysle § 349 a nasl. Obchodného zákonníka. Predchádzajúca písomná výzva Objednávateľa nie je potrebná v prípade odstúpenia od Rámcovej dohody zo strany Objednávateľa v prípade podstatného porušenia Rámcovej dohody podľa bodu 4 tohto článku.

Objednávateľ si vyhradzuje právo odstúpenia od Rámcovej dohody aj bez predchádzajúcej písomnej výzvy:

* + 1. pre nedodržanie zliav z jednotkových cien podľa Rámcovej dohody a návrhu na plnenie kritéria, ktorý tvorí prílohu č. 3 tejto Rámcovej dohody,
    2. ak nie je Dodávateľ schopný zabezpečiť dodanie objednaného množstva tovaru v danom období podľa tejto Rámcovej dohody,
    3. ak Dodávateľ postúpi akékoľvek pohľadávky (práva) vyplývajúce z tejto Rámcovej dohody na tretiu osobu, bez predchádzajúceho súhlasu druhej zmluvnej strany.

Odstúpenie musí mať písomnú formu a musí byť doručené druhej zmluvnej strane. Účinky odstúpenia nastávajú dňom doručenia odstúpenia druhej zmluvnej strane.

V prípade, ak nastanú právne skutočnosti majúce za následok zmenu v právnom postavení Dodávateľa ako vyhlásenie konkurzu alebo povolenie reštrukturalizácie a vstup do likvidácie, použijú sa príslušné ustanovenia zákona č. 7/2005 Z. z. o konkurze a reštrukturalizácii a o zmene a doplnení niektorých zákonov a zákona č. 513/1991 Zb. Obchodný zákonník Dodávateľ je povinný oznámiť tieto skutočnosti Objednávateľovi najneskôr do 3 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú Objednávateľovi v dôsledku porušenia tejto povinnosti a Objednávateľ má právo odstúpiť od Rámcovej dohody. V ďalšom, v prípade zmeny právnej formy, zmeny v oprávneniach konať v mene Objednávateľa alebo akejkoľvek inej zmeny majúcej priamy vplyv na plnenie zo strany Objednávateľa , je Dodávateľ povinný oznámiť tieto skutočnosti Objednávateľovi a najneskôr do 7 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú Objednávateľovi v dôsledku porušenia tejto povinnosti a Objednávateľ má právo odstúpiť od Rámcovej dohody. Za akúkoľvek inú zmenu sa považuje aj zmena bankového spojenia Dodávateľa, pričom k tejto informácii je Dodávateľ povinný predložiť aj potvrdenie príslušnej banky.

1. Záverečné ustanovenia

Táto Rámcová dohoda je povinne zverejňovanou zmluvou v súlade s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Pri riešení otázok výslovne neupravených touto Rámcovou dohodou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky. Ak je to pre poskytovanie / plnenie predmetu Rámcovej dohody prostredníctvom palivových kariet nevyhnutné, pri uzatvorení tejto Rámcovej dohody sa Zmluvné strany dohodli, že pri riešení otázok výslovne neupravených touto Rámcovou dohodou sa budú riadiť príslušnými ustanoveniami „Všeobecných obchodných podmienok dodávateľa pre poskytovanie a používanie palivových kariet“, ktoré sú zverejnené na stránke Dodávateľa. V prípade rozporu Rámcovej dohody a Všeobecných obchodných podmienok dodávateľa pre poskytovanie a používanie palivových kariet má vždy prednosť Rámcová dohoda pred Všeobecnými obchodnými podmienkami dodávateľa pre poskytovanie a používanie palivových kariet. Všeobecné obchodné podmienky dodávateľa pre poskytovanie a používanie palivových kariet, ktoré sú v rozpore z touto Rámcovou dohodou a jej prílohami sa neaplikujú.

Túto Rámcovú dohodu možno meniť a dopĺňať len očíslovanými písomnými dodatkami podpísanými štatutárnymi zástupcami zmluvných strán.

Táto Rámcová dohoda je vyhotovená v dvoch rovnopisoch.

Zmluvné strany prehlasujú, že túto Rámcovú dohodu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme ani obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony a oprávnení konať v mene spoločnosti potvrdzujú vlastnoručnými podpismi.

Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Rámcovej dohody, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude Rámcová dohoda o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Rámcovej dohody odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Rámcovej dohody doručené druhej zmluvnej strane.

Medzi zmluvnými stranami je dohodnutá tzv. ,,domnienka doručenia“, t. j. každá odoslaná písomnosť sa považuje za doručenú aj momentom odmietnutia jej prijatia adresátom, alebo v prípade, ak si adresát zaslanú písomnosť neprevezme, uplynutím tretieho dňa od uloženia písomnosti na pošte, alebo uplynutím tretieho dňa od odoslania písomnosti odosielateľom adresátovi, ak ide o mailovú komunikáciu.

Akékoľvek oznámenia či komunikácia podľa tejto Rámcovej dohody môžu byť doručené v písomnej forme osobne, kuriérom, doporučenou poštou, emailom, faxom na adresy zmluvných strán uvedené v záhlaví tejto Rámcovej dohody alebo do rúk príslušného zástupcu zmluvnej strany.

Táto Rámcová dohoda nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Kontaktné údaje osôb, oprávnených konať vo veciach Rámcovej dohody a vykonávania predmetu plnenia:

Za objednávateľa:

Názov: Rozhlas a televízia Slovenska, Mlynská dolina, 845 45 Bratislava

Kontaktná osoba:

Telefón:

E-mail:

Za dodávateľa:

Názov:

Sídlo:

Kontaktná osoba:

Telefón:

E-mail:

Akékoľvek ustanovenie tejto Rámcovej dohody, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Rámcovej dohody. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Rámcovej dohody písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Rámcovej dohody musí byť zachovaný. Do doby, pokiaľ takáto Rámcová dohoda a nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Rámcovej dohody a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.

Zmluvné strany vyhlasujú, že sú si vedomé všetkých následkov vyplývajúcich z tejto Rámcovej dohody, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Rámcovú dohodu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.

Neoddeliteľnou súčasťou tejto Rámcovej dohody sú nasledovné prílohy:

Príloha č. 1 - Opis predmetu zákazky

Príloha č. 2 - Zoznam subdodávateľov

Príloha č. 3 - Návrh na plnenie kritérií

|  |  |  |
| --- | --- | --- |
| V .........................., dňa: ………........ |  | V Bratislave, dňa: ………........ |
| Za Dodávateľa: |  | Za Objednávateľa: |
|  |  |  |
| ...................................................... |  | ......................................................  PhDr. Jaroslav Rezník  generálny riaditeľ  Rozhlas a televízia Slovenska |

**Príloha č. 1 - Opis predmetu zákazky**

Prílohu č. 1 „Opis predmetu zákazky“ bude tvoriť špecifikácia požadovaných služieb „Opis predmetu zákazky“, ktorá tvorí neoddeliteľnú súčasť súťažných podkladov.

Príloha č. 2 - Zoznam subdodávateľov

Zoznam subdodávateľov bude tvoriť Prílohu č. 2 iba v prípade, ak uchádzač uvedie, že na realizácii predmetu zákazky sa budú podieľať subdodávatelia. V prípade, že uchádzač bude realizovať predmet zákazky vlastnými kapacitami – uvedená príloha „Zoznam subdodávateľov“ sa vypúšťa.

**Zoznam subdodávateľov**

Na realizácii predmetu zákazky: „**Bezhotovostný nákup pohonných hmôt, doplnkových tovarov a služieb pre služobné motorové vozidlá RTVS**“

□ sa nebudú podieľať subdodávatelia a celý predmet zákazky uskutočníme vlastnými kapacitami.

□ sa budú podieľať nasledovní subdodávatelia:

|  |  |  |  |  |  |  |
| --- | --- | --- | --- | --- | --- | --- |
| P.č | Obchodné meno alebo názov / meno a priezvisko | Sídlo alebo adresa pobytu | Identifikačné číslo (IČO) alebo dátum narodenia (ak nebolo pridelené IČO) | Predmet subdodávky | Predmet plnenia v % | Oprávnená osoba (meno a priezvisko, adresa pobytu, dátum narodenia) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

V ..................................., dňa ........................

.....................................................

pečiatka, meno a podpis uchádzača

Pozn.:

V zmysle § 2 ods. 5 písm. e) zákona o verejnom obstarávaní subdodávateľom je hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti predmetu zákazky.

**Príloha č. 3 - Návrh na plnenie kritérií**